

**ภาพข่าวประชาสัมพันธ์**

**กรุงไทย ผนึกกำลัง มูลนิธิอาสาเพื่อนพึ่ง (ภาฯ) ยามยาก สภากาชาดไทย และเพจอีจัน ลงพื้นที่ช่วยเหลือผู้ประสบอุทกภัย จ.สุโขทัย**

**ธนาคารกรุงไทย** ห่วงใยผู้ประสบอุทกภัย จับมือ **มูลนิธิอาสาเพื่อนพึ่ง (ภาฯ) ยามยาก สภากาชาดไทย** และ **เพจอีจัน** ลงพื้นที่ช่วยเหลือผู้ประสบภัยในพื้นที่ภาคเหนือของประเทศอย่างต่อเนื่อง โดยผู้บริหาร พนักงานธนาคาร มูลนิธิอาสาเพื่อนพึ่ง (ภาฯ) ยามยาก สภากาชาดไทย ได้ลงพื้นที่เพื่อช่วยเหลือผู้ประสบภัยน้ำท่วมในอำเภอสวรรคโลก จังหวัดสุโขทัย โดย**จัดทำข้าวกล่องแจกจ่ายให้กับผู้ประสบอุทกภัยและประชาชนในพื้นที่ จำนวน 3,800 กล่อง** นอกจากนี้ ธนาคารยังจับมือกับเพจอีจัน **ลงพื้นที่แจกจ่ายถุงยังชีพประกอบด้วย ข้าวสาร อาหารแห้ง จำนวน 300 ชุด** เพื่อบรรเทาความเดือดร้อน

ธนาคารกรุงไทย และมูลนิธิอาสาเพื่อนพึ่ง (ภาฯ) ยามยาก สภากาชาดไทย และเพจอีจัน ขอส่งกำลังใจให้พี่น้องประชาชนในพื้นที่ประสบภัย และส่งต่อความช่วยเหลือจากคนไทยผู้มีจิตศรัทธาที่ร่วมบริจาคเงินผ่านบัญชีออมทรัพย์ ชื่อบัญชี มูลนิธิอาสาเพื่อนพึ่ง (ภาฯ) ยามยาก สภากาชาดไทย ธนาคารกรุงไทย สาขานานาเหนือ เลขที่ 000-0-60128-4 **มีผู้มีจิตศรัทธา ร่วมบริจาค ยอดบริจาค ณ วันที่ 1 กันยายน 2567 รวมทั้งสิ้น 11,048,043.14** **บาท**

ทั้งนี้ ผู้มีจิตศรัทธาสามารถร่วมบริจาค เพื่อส่งต่อความช่วยเหลือให้แก่ผู้ประสบอุทกภัย ผ่านมูลนิธิอาสาเพื่อนพึ่ง (ภาฯ) ยามยาก สภากาชาดไทย ด้วยการสแกน QR Code E-Donation ผ่านแอปพลิเคชันของทุกธนาคาร ซึ่งข้อมูลการบริจาคจะส่งเข้าระบบลดหย่อนภาษีของกรมสรรพากรอัตโนมัติ หรือบริจาคผ่านบัญชี  
ออมทรัพย์ ชื่อบัญชี มูลนิธิอาสาเพื่อนพึ่ง (ภาฯ) ยามยาก สภากาชาดไทย ธนาคารกรุงไทย สาขานานาเหนือ เลขที่ 000-0-60128-4 หรือดูรายละเอียดเพิ่มเติมได้ที่<https://krungthai.com/link/edonation-flood2024-fb>

**ทีม Marketing Strategy**

**2 กันยายน 2567**